ai4bharat/Pralekha huggingface dataset:
रक्षा मंत्रालय
स्वदेश में विकसित लेजर-गाइडेड एंटी टैंक गाइडेड मिसाइल का डीआरडीओ और भारतीय सेना द्वारा सफलतापूर्वक परीक्षण
स्वदेश में विकसित लेजर-गाइडेड एंटी टैंक गाइडेड मिसाइल  का रक्षा अनुसंधान और विकास संगठन  तथा भारतीय सेना द्वारा 28 जून, 2022 को मुख्य युद्धक टैंक  अर्जुन से अहमदनगर में आर्मर्ड कोर सेंटर एंड स्कूल  केके रेंज में सफलतापूर्वक परीक्षण किया गया। परीक्षण के दौरान एटीजीएम ने बेहद सटीकता के साथ अपने लक्ष्य पर प्रहार किया और बिना किसी परेशानी के न्यूनतम दूरी के लक्ष्य को आसानी से भेद दिया। टेलीमेट्री सिस्टम ने मिसाइल की इस उपलब्धि के संतोषजनक प्रदर्शन को रिकॉर्ड किया।
पूर्णतया स्वदेशी तरीके से विकसित एटीजीएम एक्सप्लोसिव रिएक्टिव आर्मर  सुरक्षित बख्तरबंद वाहनों से निपटने के लिए एक टेंडेम हाई एक्सप्लोसिव एंटी-टैंक  वारहेड का इस्तेमाल करता है। एटीजीएम को मल्टी-प्लेटफॉर्म लॉन्च क्षमता के साथ विकसित किया गया है और वर्तमान में एमबीटी अर्जुन की 120 मिमी राइफल्ड गन से इसके तकनीकी मूल्यांकन का परीक्षण चल रहा है।
एटीजीएम के परीक्षण में इस्तेमाल किए गए टैंक की आयामी बाधाओं के कारण निचली सीमाओं पर लक्ष्यों को भेद पाना एक चुनौती रहा है, जिसे एमबीटी अर्जुन के द्वारा सफलतापूर्वक एटीजीएम का परीक्षण कर पूरा किया गया है। इस उपलब्धि के साथ अब एटीजीएम की न्यूनतम से अधिकतम सीमा तक लक्ष्यों को हासिल करने की क्षमता स्थापित की गई है। इससे पहले के परीक्षण अधिकतम रेंज के लिए सफल रहे हैं।
रक्षा मंत्री श्री राजनाथ सिंह ने लेजर गाइडेड एटीजीएम के सफल परीक्षण के लिए डीआरडीओ और भारतीय सेना को बधाई दी है। उन्होंने कहा है कि इस प्रणाली का विकास प्रधानमंत्री श्री नरेन्द्र मोदी के 'आत्मनिर्भर भारत' के दृष्टिकोण को साकार करने की दिशा में एक महत्वपूर्ण कदम है।
रक्षा अनुसंधान एवं विकास विभाग के सचिव और डीआरडीओ के अध्यक्ष डॉ जी सतीश रेड्डी ने इस प्रणाली के डिजाइन, विकास और परीक्षण में शामिल टीमों को बधाई दी है। उन्होंने कहा कि लेजर गाइडेड एटीजीएम के सफल विकास से एमबीटी अर्जुन की मारक क्षमता में वृद्धि होगी।
एमजी/एएम/एनके
(Visitor Counter : 356
रक्षा मंत्रालय
भारतीय नौसेना ने भारतीय भू-वैज्ञानिक सर्वेक्षण के साथ अपतटीय आंकड़ों के लिए समझौते पर हस्ताक्षर किए
भारतीय नौसेना ने ‘मौसम विज्ञान एवं समुद्र विज्ञान के क्षेत्र में नौसेना के इस्तेमाल हेतु समुद्र के निम्न तल से जुड़े अपतटीय आंकड़ों, उत्पादों एवं विशेषज्ञता को साझा करने’ के लिए भारतीय भू-वैज्ञानिक सर्वेक्षण के साथ एक समझौते पर हस्ताक्षर किए हैं। भारतीय नौसेना के समुद्र-विज्ञान एवं मौसम विज्ञान निदेशालय के प्रमुख कमोडोर ए.ए. अभ्यंकर और भारतीय भू-वैज्ञानिक सर्वेक्षण के उपमहानिदेशक श्री एन. मारन ने आज समझौते पर हस्ताक्षर किए।
भारतीय भू-वैज्ञानिक सर्वेक्षण का समुद्री एवं अपतटीय सर्वेक्षण संभाग मंगलुरू में अवस्थित है तथा भारत का अधिकांश 21 लाख वर्ग किलोमीटर विशेष आर्थिक क्षेत्र इसके तहत है और यहां व्यापक तौर पर अपतटीय अवक्षेप पाए गए हैं। भारतीय भू-वैज्ञानिक सर्वेक्षण के अत्याधुनिक महासागरीय अनुसंधान जलयानों – समुद्र मंथन, समुद्र कौस्तुभ, समुद्र शौधिकामा एवं समुद्र रत्नाकर के इस्तेमाल से आंकड़े प्राप्त किए गए हैं। अब भारतीय नौसेना हिंद महासागर क्षेत्र में अपने व्यापक समुद्री संचालनों में सहायता के लिए विश्वसनीय एवं शुद्ध समुद्र-वैज्ञानिक प्रारूपण हेतु तेजी से बढ़ते समुद्री जहाजों द्वारा इन आंकड़ों का इस्तेमाल किया जाएगा।
सूचना और प्रसारण मंत्रालय
वर्ष 2021 के लिए 69वें राष्ट्रीय फिल्म पुरस्कारों की घोषणा; ‘रॉकेट्री: द नंबी इफेक्ट’ को सर्वश्रेष्ठ फीचर फिल्म का पुरस्कार मिला
सृष्टि लखेरा द्वारा निर्देशित‘एक था गांव’ ने सर्वश्रेष्ठ गैर-फीचर फिल्म का पुरस्कार जीता;
अल्लू अर्जुन ने पुष्पा  के लिए सर्वश्रेष्ठ अभिनेता का पुरस्कार जीता, जबकि आलिया भट्ट और कृति सैनन सर्वश्रेष्ठ अभिनेत्री पुरस्कार की संयुक्त विजेता बनीं
पंकज त्रिपाठी ने सर्वश्रेष्ठ सहायक अभिनेता का पुरस्कार जीता, जबकि पल्लवी जोशी को सर्वश्रेष्ठ सहायक अभिनेत्री का पुरस्कार मिला
यह हमारा समय है; भारतीय फिल्मों को पूरी दुनिया में पहचान मिल रही है: केन्द्रीय मंत्री श्री अनुराग ठाकुर
69वें राष्ट्रीय फिल्म पुरस्कार की जूरी ने आज वर्ष 2021 के विजेताओं की घोषणा की। घोषणा से पहले, अध्यक्ष और अन्य जूरी सदस्यों ने केन्द्रीय सूचना और प्रसारण मंत्री श्री अनुराग ठाकुर से मुलाकात की और उनके समक्ष पुरस्कारों के लिए किए गए चयन को प्रस्तुत किया। केन्द्रीय मंत्री ने परिश्रम के साथसभी प्रविष्टियों की जांच करने और पुरस्कारों के लिए सर्वश्रेष्ठ का चयन करने के लिए जूरी को धन्यवाद दिया। बातचीत के दौरान मंत्री ने कहा, “हर श्रेणी की सभी फिल्मों के बीच बहुत कड़ी प्रतिस्पर्धा थी। मेरी बधाई और शुभकामनाएं विजेताओं के साथ हैं। आज भारत दुनिया का सबसे बड़ा फिल्म निर्माता है। हमारे पास दुनिया का कंटेंट हब बनने की क्षमता है। यह हमारा समय है। आज हमारी फिल्मों को दुनिया भर में पहचान मिल रही है, चाहे वह बाफ्टा हो या ऑस्कर।”
जूरी में भारतीय सिने-जगत के प्रख्यात फिल्म निर्माता और फिल्मी हस्तियां शामिल थीं। पुरस्कारों की घोषणा श्री केतन मेहता, अध्यक्ष, फीचर फिल्म्स जूरी, श्री वसंत एस साई, अध्यक्ष, गैर-फीचर फिल्म जूरी, श्री यतींद्र मिश्रा,सिनेमा जूरी पर सर्वश्रेष्ठ लेखनद्वारासूचना एवं प्रसारण मंत्रालय की अतिरिक्त सचिव सुश्री नीरजा शेखर की उपस्थिति में की गई।
सर्वश्रेष्ठ फीचर फिल्म का पुरस्कार ‘रॉकेट्री: द नांबी इफेक्ट’ को दिया गया है और सृष्टि लखेरा द्वारा निर्देशित ‘एक था गांव’ने सर्वश्रेष्ठ गैर-फीचर फिल्म का पुरस्कार हासिल किया है।
‘द कश्मीर फाइल्स’ को राष्ट्रीय एकता पर सर्वश्रेष्ठ फीचर फिल्म के लिए नरगिस दत्त पुरस्कार से सम्मानित किया गया है, जबकि ‘आरआरआर’ को संपूर्ण मनोरंजन प्रदान करने वाली सर्वश्रेष्ठ लोकप्रिय फिल्म का पुरस्कार मिला है।
अल्लू अर्जुन ने फिल्म पुष्पा  में अपने शानदार अभिनय के लिए सर्वश्रेष्ठ अभिनेता का पुरस्कार जीता है, जबकि आलिया भट्ट और कृति सैनन क्रमशः ‘गंगूबाई काठियावाड़ी’ और ‘मिमी’ के लिएसर्वश्रेष्ठ अभिनेत्री पुरस्कार की संयुक्त विजेता बनीं हैं।
पुरस्कार विजेताओं की पूरी सूची के लिए यहां देखें
रक्षा मंत्रालय
डीएसी ने 8,722.38 करोड़ रुपये के खरीद प्रस्तावों को मंजूरी दी, इसमें आईएएफ के लिए 106 बेसिक प्रशिक्षक विमान भी शामिल हैं
‘आत्म-निर्भर भारत’ पहल को आगे बढ़ाने के लिए स्वदेशी क्षमता पर भरोसा जताते हुए सशस्त्र बलों को मजबूत करने हेतु आज रक्षा मंत्री श्री राजनाथ सिंह की अध्यक्षता में आयोजित अपनी बैठक में रक्षा अधिग्रहण परिषद  ने भारतीय सशस्त्र बलों के लिए आवश्यक विभिन्न प्लेटफार्मों और उपकरणों के पूंजी अधिग्रहण के लिए मंजूरी दे दी है। इस बैठक में 8,722.38 करोड़ रुपये की अनुमानित लागत के प्रस्तावों को मंजूरी दी गई।
हिंदुस्तान एयरोनॉटिक्स लिमिटेड  ने बेसिक प्रशिक्षक विमान  प्रोटोटाइप को सफलतापूर्वक विकसित कर लिया है और अब यह प्रमाणन की प्रक्रिया में है। रक्षा अधिग्रहण परिषद  ने भारतीय वायु सेना  की बुनियादी प्रशिक्षण आवश्यकताओं को पूरा करने के लिए हिंदुस्तान एयरोनॉटिक्स लिमिटेड  से 106 बेसिक प्रशिक्षक विमान की खरीद को मंजूरी दे दी है। प्रमाणन की प्रक्रिया पूरी हो जाने के बाद शुरू में 70 बेसिक प्रशिक्षक विमान एचएएल से खरीदे जाएंगे और बाकी 36 विमान आईएफ में एचटीटी-40 के बेड़े के संचालन के बाद खरीदे जाएंगे।
भारतीय नौसेना की मारक क्षमता में सुधार करने के लिए डीएसी ने भारत हैवी इलेक्ट्रिकल्स लिमिटेड  से सुपर रैपिड गन माउंट  के उन्नत संस्करण की खरीद को मंजूरी दे दी है,जो भारतीय नौसेना और भारतीय तटरक्षक  के युद्धपोतों पर मुख्य गन के रूप में लगाया जाता है। एसआरजीएम के उन्नत संस्करण में मिसाइलों और तेज हमलावर विमानों जैसे तेज पैंतरेबाज लक्ष्यों के खिलाफ बेहतर प्रदर्शन करने और अधिकतम दूरी तक मारक क्षमता को बढ़ाया गया है।
रक्षा अधिग्रहण परिषद  ने 'विनिर्माण' और 'प्रौद्योगिकी' दोनों के संदर्भ में गोला-बारूद के स्वदेशी विकास के लिए अपेक्षित क्षमता की उपलब्धता के मद्देनजर भारतीय सेना के लिए डिजाइन और डेवेलपमेंट केस के रूप में 125 एमएम एपीएफएसडीएस  गोला बारूद की खरीद को मंजूरी दी है। खरीदे जाने वाले गोला-बारूद में 70 प्रतिशत स्वदेशी सामग्री होगी।
डीएसी ने इस बात की भी मंजूरी दी है जिससे एके 203 और मानव रहित हवाई वाहन उन्नयन की खरीद में तेजी लाने की संभावना है।
रक्षा मंत्रालय
भारत-कज़ाख़िस्तान संयुक्त सैन्य अभ्यास "काजिंद - 2022" उमरोई  में आयोजित होगा
भारत-कज़ाख़िस्तान संयुक्त सैन्य प्रशिक्षण अभ्यास का छठा संस्करण "काजिंद-22" 15 से 28 दिसंबर, 2022 तक उमरोई  में आयोजित किया जाना निर्धारित है। कज़ाख़िस्तान की सेना के साथ संयुक्त वार्षिक प्रशिक्षण अभ्यास 2016 में अभ्यास प्रबल दोस्तीक के रूप में शुरू किया गया था, जिसे बाद में कंपनी स्तर के अभ्यास में अपग्रेड किया गया था और वर्ष 2018 में इसका नाम परिवर्तित कर अभ्यास काजिंद कर दिया गया।
कज़ाख़िस्तान सेना के सैनिक, जिसमें दक्षिणी क्षेत्रीय कमान के सैनिक शामिल हैं, उनके साथ में भारतीय सेना के 11 गोरखा राइफल्स के सैनिक इस अभ्यास सत्र में भाग लेंगे। सैन्य अभ्यास का उद्देश्य संयुक्त राष्ट्र शांति प्रवर्तन शासनादेश के तहत सकारात्मक सैन्य संबंध आगे बढ़ाना, एक-दूसरे की सर्वोत्तम कार्य प्रणालियों को साझा करना और अर्ध शहरी/जंगली परिदृश्य में काउंटर टेररिस्ट ऑपरेशन पर कार्य करते हुए एक साथ सैन्य गतिविधियों को आयोजित करने की क्षमता को बढ़ावा देना है। यह संयुक्त अभ्यास दोनों सेनाओं को संयुक्त राष्ट्र शांति स्थापना अभियानों में आने वाले संभावित खतरों को बेअसर करने के लिए संयुक्त सामरिक अभ्यासों की एक श्रृंखला के तहत प्रशिक्षित करने, योजना बनाने और निष्पादित करने में सक्षम बनाएगा।
इस अभ्यास के अंतर्गत बटालियन स्तर पर एक कमांड पोस्ट अभ्यास  और उप-पारंपरिक संचालन पर कंपनी स्तर के फील्ड प्रशिक्षण अभ्यास  शामिल हैं। प्रशिक्षण अभ्यास के दौरान, दोनों सेनाओं के सैनिक संयुक्त योजना, संयुक्त सामरिक अभ्यास, विशेष हथियार कौशल, एचएडीआर और शत्रुतापूर्ण लक्ष्य पर हमला करने से लेकर विभिन्न मिशनों में शामिल होंगे।
"काजिंद अभ्यास" भारतीय सेना एवं कज़ाख़िस्तान सेना के बीच रक्षा सहयोग के स्तर को बढ़ाएगा जो दोनों देशों के बीच द्विपक्षीय संबंधों को और बढ़ावा देगा।
रक्षा मंत्रालय
एनसीसी कैडेट्स ने युद्ध नायक को श्रद्धांजलि दी
3 हरियाणा गर्ल्स बटालियन की राष्ट्रीय कैडेट कोर कैडेट्स ने दिनांक 07 जुलाई 2021 को हरियाणा के हिसार जिले के मिर्जापुरगांव में सामुदायिक कार्यक्रम का आयोजन किया । इस गतिविधि में 1971 केयुद्ध के नायक रहे सेकंड लेफ्टिनेंट हवा सिंह, वीर चक्र की प्रतिमा की साफसफाई का कार्य शामिल था । उनके गांव मिर्जापुर में लगाई गई उनकी प्रतिमा को 3 हरियाणा गर्ल्स बटालियन 2020 ने गोद लिया था ।
इस कार्यक्रम का आयोजन एनसीसी कैडेट्स ने क्षेत्र के स्थानीयग्रामीणों की मौजूदगी में किया । यह आयोजन आगामी कारगिल दिवस की प्रस्तावनाके रूप में किया गया था एवं इससे ग्रामीणों में देशभक्ति की भावना कासंचार हुआ, जिन्होंने कैडेट्स द्वारा इसके आयोजन के लिए उनको बधाई दी ।
सेकंड लेफ्टिनेंट हवा सिंह को 1971 में 4/5 जीआर  मेंकमीशन प्रदान किया गया था । 1971 के अभियान के दौरान अधिकारी को दुर्लभवीरता प्रदर्शित करने और राष्ट्र के लिए सर्वोच्च बलिदान देने के लिए वीरचक्र  से सम्मानित किया गया ।
एनसीसी कैडेट नियमित रूप से युद्ध नायकों के सम्मान के रूप में इस तरह की प्रतिमा की सफाई के कार्यक्रमों का आयोजन करते रहते हैं ।
एमजी /एएम/एबी
(Visitor Counter : 206
वित्त मंत्रालय
सरकार ने 11 फरवरी, 2022 को होने वाली दीर्घकालीन प्रतिभूतियों की नीलामी को रद्द किया
भारत सरकार की नकदी स्थिति को मद्देनजर रखते हुये भारतीय रिजर्व बैंक के परामर्श से 11 फरवरी, 2022 को होने वाली प्रतिभूतियों की नीलामी को रद्द करने का फैसला किया गया है। इन दीर्घकालीन सरकारी प्रतिभूतियों की नीलामी मौजूदा वित्तवर्ष की दूसरी छमाही के दौरान तयशुदा तिथि को होने थी।
प्रधानमंत्री कार्यालय
15वां जी-20 शिखर सम्मेलन
प्रधानमंत्री श्री नरेन्द्र मोदी ने 21-22 नवंबर 2020 को सऊदी अरब द्वारा आयोजित 15वें जी-20 शिखर सम्मेलन में भाग लिया। इस शिखर सम्मेलन में 19 सदस्य राष्ट्रों से संबंधित शासनाध्यक्षों / राष्ट्राध्यक्षों, यूरोपीय संघ, अन्य आमंत्रित देशों और अंतर्राष्ट्रीय संगठनों ने हिस्सा लिया। कोविड-19 महामारी के मद्देनजर यह शिखर सम्मेलन वर्चुअल माध्यम से संचालित किया गया था।
2. प्रधानमंत्री ने सऊदी अरब के शासक और उनके नेतृत्व को इस वर्ष जी-20 की सफल अध्यक्षता के लिए बधाई दी तथा 2020 में कोविड-19 महामारी द्वारा उत्पन्न चुनौतियों और बाधाओं के बावजूद वर्चुअल माध्यम से दूसरे जी-20 शिखर सम्मेलन का सफल आयोजन करने के लिए सराहना की।
3. सऊदी अरब की अध्यक्षता के तहत आयोजित इस शिखर सम्मेलन का मुख्य विषय था- सभी को 21वीं सदी में अवसर प्रदान करना। इस सम्मेलन में मुख्य रूप से कोविड-19 महामारी से निपटने पर अधिक ध्यान केन्द्रित किया गया। दो दिन के इस शिखर सम्मेलन के मुख्य एजेंडा के अनुसार दो सत्र आयोजित किये गए। इस दौरान कोविड महामारी पर काबू पाने, आर्थिक सुधार लाने और नौकरियों को बहाल करने तथा एक समावेशी, टिकाऊ और लचीला भविष्य बनाने पर ध्यान केंद्रित किया गया। इसके अलावा इन दो दिनों में महामारी से निपटने की तैयारियों और विश्व की सुरक्षा पर चर्चा की योजनाएं भी इसका हिस्सा हैं।
4. प्रधानमंत्री नरेन्द्र मोदी ने कहा है कि कोरोना महामारी मानव इतिहास में एक महत्वपूर्ण मोड़ है और कोविड महामारी दूसरे विश्व युद्ध के बाद की सबसे बड़ी चुनौती है। उन्होंने कहा कि जी-20 देशों को अपनी चर्चा को सिर्फ़ अर्थव्यवस्था को पटरी पर लाने, रोजगार और व्यापार तक न रखकर पृथ्वी के संरक्षण पर भी विमर्श करना चाहिए। उन्होंने इसके लिए निर्णायक कार्रवाई का आह्वान किया और कहा कि हम सभी मानवता के भविष्य के न्यासी हैं।
5. प्रधानमंत्री ने कहा कि कोरोना से उबरने के बाद नया वैश्विक सूचकांक बनाने की आवश्यकता होगी, जिसमें चार प्रमुख तत्व शामिल हैं। इसके अनुसार प्रतिभाओं का विशाल पूल का निर्माण हो, तकनीक की पहुंच समाज के हर वर्ग तक हो जाये, पारदर्शी शासन व्यवस्था हो और पृथ्वी के संरक्षण का भाव हो। इन चारों बातों का ध्यान में रखकर ही जी-20 के देश एक नए विश्व की आधारशिला रख सकते हैं।
6. प्रधानमंत्री ने कहा कि पिछले दशकों में पूंजी और वित्त पर अधिक जोर रहा है, लेकिन अब मल्टी-स्किलिंग और री-स्किलिंग पर जोर देने का समय आ गया है ताकि मानव प्रतिभाओं का विशाल पूल तैयार हो सके। यह न केवल नागरिकों की गरिमा को बढ़ाएगा बल्कि हमारे नागरिकों के सामने आने वाले संकटों का सामना करने के लिए उन्हें अधिक लचीला बनाएगा। उन्होंने यह भी कहा कि नई तकनीक का कोई भी आकलन जीवन को आसान बनाने तथा जीवन की गुणवत्ता पर पड़ने वाले इसके प्रभाव पर आधारित होना चाहिए।
7. श्री मोदी ने शासन व्यवस्था में पारदर्शिता बढ़ाने की अपील की ताकि लोगों में आत्मविश्वास बढ़ाया जा सके और वे सभी साझा चुनौतियों से मुकाबले के लिए प्रेरित हों। उन्होंने यह भी कहा कि हमें स्वयं को पर्यावरण और प्रकृति का स्वामी न समझकर उसका संरक्षक बनना चाहिए। यह हमें एक समग्र और स्वस्थ जीवन शैली की ओर प्रेरित करेगा, इसके एक सिद्धांत का बेंचमार्क प्रति कैपिटा कार्बन फुटप्रिंट हो सकता है।
8. प्रधानमंत्री ने सलाह दी कि, अब घर से ही काम को निपटाना व्यवहार में आ गया है, इसलिए जी-20 देशों को एक वर्चुअल सचिवालय का गठन करना चाहिए, जिसमें दस्तावेजों का संग्रहण हो सकें।
9. 15वां जी-20 शिखर सम्मेलन 22 नवंबर 2020 तक जारी रहेगा और समापन दिवस पर घोषणापत्र जारी किया जाएगा और सऊदी अरब द्वारा समूह की अध्यक्षता इटली को सौंपी जाएगी।
स्वास्थ्य एवं परिवार कल्याण मंत्रालय
राष्ट्रीय स्वास्थ्य प्राधिकरण ने “प्रोवाइडर पेमेंट्स एंड प्राइस सेटिंग अंडर आयुष्मान भारत प्रधानमंत्री जन आरोग्य योजना” विषयक परामर्श-पत्र पर टिप्पणियां आमंत्रित कीं
राष्ट्रीय स्वास्थ्य प्राधिकरण  ने “प्रोवाइडर पेमेंट्स एंड प्राइस सेटिंग अंडर आयुष्मान भारत प्रधानमंत्री जन आरोग्य योजना”  विषय पर एक परामर्श-पत्र जारी किया है।
परामर्श-पत्र में विभिन्न प्रदाता भुगतान प्रणालियों के बारे में वैश्विक नजरिये से विचार किया गया है, जिन्हें विभिन्न बीमा योजनाओं में इस्तेमाल किया जाता है। परामर्श-पत्र में इस बात की भी विस्तृत जानकारी दी गई है कि प्रदाताओं को कैसे पुनर्भुगतान किया जायेगा। दूसरी बात यह है कि परामर्श-पत्र में पीएजेएवाई के तहत मूल्य-निर्धारण सम्बंधी वित्तीय दस्तावेजों के इस्तेमाल पर भी चर्चा की गई है। पत्र में विभिन्न अस्पतालों की स्थिति के अनुसार स्वास्थ्य सेवा प्रदान करने में आने वाले तमाम खर्चों का भी विश्लेषण किया गया है, ताकि अस्पतालों को रोग-मामलों के आधार पर भुगतान किया जा सके। तीन, पत्र में निदान सम्बंधी समूह  के बारे में प्रायोगिक स्तर पर एक प्रस्ताव किया गया है, जिसके तहत एनएचए का लक्ष्य है कि इसे पांच राज्यों में लागू किया जाये, ताकि रोग की गंभीरता और उसके खतरे को मद्देनजर रखते हुये हर मरीज के इलाज के खर्च को तय किया जाये। चार, पत्र में स्वास्थ्य प्रौद्योगिकी मूल्यांकन  के इस्तेमाल का खाका दिया गया है, ताकि स्वास्थ्य लाभ पैकेज और उसके मूल्य-निर्धागरण में नई पहलों को शामिल किया जा सके। अंत में, पत्र में महंगाई को देखते हुये वार्षिक आधार पर कीमतों को लगातार अपडेट करते रहने का प्रावधान भी शामिल है।
इस परामर्श-पत्र के जरिये, एनएचए प्रदाता भुगतान पद्धतियों, मूल्य-निर्धारण के प्रति सोच, मूल्य-निर्धारण को तय करने के तौर-तरीके, डीआरजी आधारित प्रदाता भुगतान को तय करने, प्रस्तावित एचटीए सूचित मूल्य निर्धारण प्रणाली तथा मुद्रास्फीति के साथ तालमेल बैठाते हुये वार्षिक मूल्य गणना जैसे मुद्दों पर हितधारकों से फीडबैक मांगा है।
परामर्श-पत्र पर अपने विचार व्यक्त करते हुये राष्ट्रीय स्वास्थ्य प्राधिकरण के सीईओ डॉ. आरएस शर्मा ने कहा, “हम स्वास्थ्य लाभ पैकेज के अंतर्गत विभिन्न प्रक्रियाओं के लिये कीमत तय करने के सम्बंध में मानक पद्धति तैयार कर रहे हैं। इस दस्तावेज से मानक और पारदर्शी मूल्य-निर्धारण नीति विकसित होने में मदद मिलेगी, जो पीएमजेएवाई के लिये भारतीय स्वास्थ्य सुविधा इको-सिस्टम के भीतर दक्षता, स्वीकृति, गुणवत्ता और वहनीयता को सुनिश्चित करेगी।”
एनएचए मूल्य परामर्श-पत्र पर एक जन वेबिनार का आयोजन करेगा, ताकि एनएचए के अधिकारियों के साथ सीधी चर्चा का मंच उपलब्ध हो सके। इसका लिंक, पीएमजेएवाई वेबसाइट पर दे दिया जायेगा।
परामर्श-पत्र के सम्पूर्ण पाठ को पीएजेएवाई की वेबसाइट के पब्लिकेशन लिंक  से डाउनलोड किया जा सकता है। टिप्पणियां और फीडबैक hpqa.pricing@nha.gov.in पर भेजे जा सकते हैं। सम्बंधित विषयों पर अन्य परामर्श-पत्रों को आने वाले महीनों में जारी किया जायेगा।
विज्ञान एवं प्रौद्योगिकी मंत्रालय
वाडिया इंस्टीट्यूट ऑफ हिमालयन जियोलॉजी ने ऑनलाइन मनाया 'हिमालय दिवस'
भूस्खलन आपदा जोखिम में कमी, हिमालयी भूकंपीयता, जोखिम को लेकर जागरूकता और हिमालयन क्रायोस्फीयर, ब्लैक कार्बन जैसे कई क्षेत्रों पर चर्चा
हिमालय के विभिन्न पहलुओं में विशेषज्ञता रखने वाले वैज्ञानिकों ने हिमालय दिवस के अवसर पर भूस्खलन आपदा जोखिम में कमी, हिमालयी भूकंपीयता, जोखिम को लेकर जागरूकता और हिमालयन क्रायोस्फीयर, ब्लैक कार्बन जैसे कई क्षेत्रों पर चर्चा की।
पिछले हफ्ते विज्ञान और प्रौद्योगिकी विभाग, भारत सरकार के एक स्वायत्त संस्थान वाडिया इंस्टीट्यूट ऑफ हिमालयन जियोलॉजी  की ओर से आयोजित हिमालय दिवस के एक ऑनलाइन कार्यक्रम में ये चर्चा की गई।
वाडिया इंस्टीट्यूट ऑफ हिमालयन जियोलॉजी के वैज्ञानिक डॉ. विक्रम गुप्ता ने भूस्खलन आपदा जोखिम न्यूनीकरण  रणनीति और भूस्खलन के कारण जोखिम में कमी के महत्व की अवधारणा पर चर्चा की। उन्होंने विस्तार से बताया कि जोखिम कम करने के उपाय किस तरह अच्छी बात है। उन्होंने कहा कि जोखिम प्रबंधन के लिए भूस्खलन प्रक्रियाओं की अच्छी समझ होना हमेशा बेहतर होता है।
‘हिमालयन सीस्मैसिटी, रिस्क अवेयरनेस, एंड मिटिगेशन’ विषय पर व्याख्यान देते हुए, संस्थान के वैज्ञानिक डॉ. अजय पॉल ने बताया कि कैसे हिमालयी क्षेत्र भूकंप की गतिविधि को लेकर संवेदनशील है। उन्होंने बताया कि भूकंप लोगों के जीवन के लिए किस तरह खतरनाक हो सकता है। यह भी समझाया कि भूकंप से पहले, भूकंप के दौरान और भूकंप के बाद क्या करना चाहिए, जो भूकंप के खतरनाक प्रभावों को कम कर सकता है।
संस्थान की वैज्ञानिक डॉ. छवि पांडे ने ‘जर्नी ऑफ ब्लैक कॉर्बन टूवर्ड्स हिमालयन क्रायोस्फीयर’ विषय पर बोलते हुए कहा कि ब्लैक कार्बन एरोसोल  हिमालयी वातावरण में एक अनोखी और महत्वपूर्ण भूमिका निभाता है। उन्होंने बताया कि कैसे ब्लैक कार्बन और अन्य प्रदूषक चीजें हिमालय क्रायोस्फीयर की ओर जाती हैं।
संस्थान के डॉ. समीर तिवारी ने भी ऊष्मा के उपयोग को लेकर भू-तापीय संसाधनों के उपयोग पर प्रकाश डाला। उन्होंने बताया कि भूतापीय ऊर्जा अपेक्षाकृत स्वच्छ और नवीकरणीय है। लिहाजा यह भविष्य के लिए वैकल्पिक ऊर्जा संसाधन का एक पसंदीदा विकल्प बन गया है। उन्होंने कहा कि उत्तराखंड के गढ़वाल और कुमाऊं हिमालयी क्षेत्रों से लगभग 40 सक्रिय भू-तापीय झरनों पर संस्थान वाडिया इंस्टीट्यूट ऑफ हिमालयन जियोलॉजी निगरानी कर रहा है। संस्थान वाडिया इंस्टीट्यूट ऑफ हिमालयन जियोलॉजी के वरिष्ठ वैज्ञानिक डॉ. राजेश शर्मा ने इस आयोजन का समन्वय किया।
खान मंत्रालय
अवैध खनन को रोकने के विभिन्न उपाय
खान और खनिज  अधिनियम, 1957 की धारा 23सी के अनुसार, राज्य सरकारों को अवैध खनन, परिवहन और भंडारण को रोकने और उनसे संबंधित उद्देश्यों के लिए नियम बनाने की शक्तियां दी गई हैं। अब तक 21 राज्य सरकारों ने अवैध खनन को रोकने के लिए एमएमडीआर अधिनियम, 1957 की धारा 23सी के तहत नियम बनाए हैं। तदनुसार, राज्य सरकारों को अवैध खनन से संबंधित मामलों को सौंपा जाता है।
तथापि, अवैध खनन के संबंध में राज्य सरकारों द्वारा भारतीय खान ब्यूरो  को सौंपी गई तिमाही विवरणियों के आधार पर तेलंगाना सरकार द्वारा पहचान/सूचित किए गए अवैध खनन मामलों की संख्या और पिछले पांच वर्षों में की गई अनुवर्ती कार्रवाई का विवरण परिशिष्ट में दिया गया है।
खान मंत्रालय ने भारतीय खान ब्यूरो के माध्यम से आगे की आवश्यक कार्रवाई करने के लिए संबंधित राज्य सरकार को किसी भी अवैध खनन गतिविधि की सूचना देने हेतु स्पेस टेक्नोलॉजी का उपयोग करने के लिए खनन निगरानी प्रणाली  विकसित की है। एमएसएस ने भास्कराचार्य नेशनल इंस्टीट्यूट फॉर स्पेस टेक्नोलॉजी एंड जियो-इंफॉर्मेटिक्स , गांधीनगर द्वारा उपलब्ध कराए गए टाइम सीरीज सैटेलाइट इमेजरी डेटा का उपयोग अवैध खनन गतिविधि का पता लगाने के लिए किया है।
परिशिष्ट

|
|
साल
|
|
मामलों की संख्या
|
|
दर्ज की गई एफआईआर 
|
|
दायर किए गए अदालती मामले 
|
|
वाहन जब्त 
|
|
राज्य सरकार द्वारा वसूला गया जुर्माना 
|
|
2017-18
|
|
6143
|
|
0
|
|
0
|
|
1
|
|
1112.78
|
|
2018-19
|
|
6553
|
|
0
|
|
0
|
|
0
|
|
1177.81
|
|
2019-20
|
|
7039
|
|
0
|
|
0
|
|
0
|
|
1175.6
|
|
2020-21
|
|
5620
|
|
0
|
|
0
|
|
0
|
|
820.32
|
|
2021-22
|
|
2831
|
|
0
|
|
0
|
|
73
|
|
793.81
|
|
कुल
|
|
28186
|
|
0
|
|
0
|
|
74
|
|
5080.32
यह जानकारी केन्द्रीय कोयला, खान और संसदीय कार्य मंत्री श्री प्रल्हाद जोशी ने आज लोकसभा में एक प्रश्न के लिखित उत्तर में दी।
प्रधानमंत्री कार्यालय
प्रधानमंत्री ने राष्ट्रमंडल खेलों में पैरा पावरलिफ्टिंग पुरुषों की हैवीवेट स्पर्धा में स्वर्ण पदक जीतने पर सुधीर को बधाई दी
प्रधानमंत्री श्री नरेन्द्र मोदी ने सुधीर को राष्ट्रमंडल खेल 2022 में पैरा पावरलिफ्टिंग पुरुषों की हैवीवेट स्पर्धा में स्वर्ण पदक जीतने पर बधाई दी है।
प्रधानमंत्री ने अपने ट्वीट में कहा;
"सुधीर द्वारा राष्ट्रमंडल खेल 2022 में पैरा-खेलों में पदक तालिका के लिए शानदार शुरुआत! उन्होंने एक प्रतिष्ठित स्वर्ण जीता और एक बार फिर अपने समर्पण और दृढ़ संकल्प का प्रदर्शन किया। वह निरंतर मैदान पर अच्छा प्रदर्शन करते रहे हैं। सभी आगामी प्रयासों के लिए उन्हें बधाई और शुभकामनाएं।"
पृथ्वी विज्ञान मंत्रालय
अगले 5 दिनों के दौरान देश के किसी भी हिस्से में लू चलने की आशंका नहीं
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:

तापमान की वर्तमान स्थिति और अगले 5 दिनों के लिए चेतावनी
बीते दिन का तापमान परिदृश्य:
लू का प्रकोप : - देश के किसी भी हिस्से में लू का प्रकोप नहीं रहा।
अधिकतम तापमान:- 24.06.2021 को राजस्थान में अधिकांश जगहों पर अधिकतम तापमान 40.0°C से ऊपर रिकॉर्ड किया गया। हरियाणा, चंडीगढ़, दिल्ली में कई स्थानों पर जबकि पूर्वी राजस्थान, पश्चिमी मध्य प्रदेश और पूर्वी उत्तर प्रदेश में एक-दो स्थानों पर दिन में पारा 40.0°C से अधिक रहा।
कल देश में सबसे अधिक तापमान 43.4 डिग्री सेल्सियस चुरू  में दर्ज किया गया।
आज दर्ज किए गए न्यूनतम तापमान की स्थिति:
रात में तेज़ गर्मी: NIL
न्यूनतम तापमान:- असम और मेघालय और उप-हिमालयी पश्चिम बंगाल और सिक्किम में कुछ स्थानों पर न्यूनतम तापमान सामान्य  से अधिक है।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर जाएं।
कोयला मंत्रालय
सेंट्रल माइन प्लानिंग एंड डिजाइन इंस्टीट्यूट लिमिटेड में ‘आजादी का अमृत महोत्सव’ समारोह
सेंट्रल माइन प्लानिंग एंड डिजाइन इंस्टीट्यूट लिमिटेड  के सीएमडी और कोल इंडिया लिमिटेड  के निदेशक  श्री बिनय दयाल ने कल सीएमपीडीआई, आरआई-वी, बिलासपुर का दौरा किया और वहां तैनात नई ग्राउंड पेनेट्रेटिंग रडार  का उद्घाटन किया। उन्होंने खान उत्पादन से संबंधित समस्याओं के समाधान के लिए नई तकनीक का उपयोग करने की सिफारिश की। श्री दयाल ने साइज्मिक डेटा प्रोसेसिंग और इंटरप्रेटेशन सेंटर का भी उद्घाटन किया और कोयला मंत्रालय के तहत मिनी रत्न कंपनी सीएमपीडीआई द्वारा खरीदे गए पैराडाइम सॉफ्टवेयर की कार्यप्रणाली और उपयोगिता की भी समीक्षा की।
आजादी का अमृत महोत्सव  समारोह के हिस्से के रूप में, श्री दयाल और अन्य वरिष्ठ पदाधिकारियों ने आरआई-वी परिसर में पौधे लगाए और सीएमपीडीआई के क्षेत्रीय संस्थान-वी के आवासीय परिसर/कॉलोनी का दौरा किया और संस्थान में उपलब्ध सारी सुविधाओं और अन्य इंफ्रास्ट्रक्चर का निरीक्षण किया।
‘आजादी का अमृत महोत्सव’ समारोह को बढ़ावा देने के लिए सीएमपीडीआई के आरआई-II, धनबाद द्वारा विभिन्न प्रतियोगिताओं का आयोजन किया गया है। आजादी का अमृत महोत्सव से जुड़ी गतिविधियों के तहत करमाटांड के अपग्रेडेड हाईस्कूल में आयोजित भाषण और प्रश्नोत्तरी प्रतियोगिताएं शामिल थीं। इस मौके पर बच्चों ने अपने विचार प्रस्तुत किए और हमारे स्वतंत्रता सेनानियों और भारत के स्वतंत्रता आंदोलन के योगदान के बारे में बताया। देश के स्वतंत्रता आंदोलन पर आधारित एक प्रश्नोत्तरी प्रतियोगिता इस समारोह के मुख्य आकर्षण में से एक थी। प्रतियोगिता में बच्चों ने उत्साह और देशभक्ति के जज्बे के साथ भाग लिया।
उप राष्ट्रपति सचिवालय
योग को अपने जीवन का नियमित हिस्सा बनाएं: उपराष्ट्रपति श्री वेंकैया नायडू का लोगों से आह्वान
अंतर्राष्ट्रीय योग दिवस पर उपराष्ट्रपति ने योगाभ्यास किया
उपराष्ट्रपति श्री एम वेंकैया नायडू ने लोगों से आह्वान किया कि वे अपने दैनिक जीवन में योग को नियमित हिस्सा बनाएं।
अंतर्राष्ट्रीय योग दिवस पर अपनी शुभकामनाएं देते हुए उन्होंने कहा कि योग न केवल हमारे शारीरिक और मानसिक स्वास्थ्य को सुधारता है बल्कि सारे समाज का स्वास्थ्य सुनिश्चित करता है। उन्होंने कहा कि "योग व्यक्ति और राष्ट्र दोनों के लिए हितकारी है।"
इससे पूर्व श्री नायडू ने अपनी पत्नी श्रीमती ऊषा नायडू के साथ उपराष्ट्रपति निवास के लॉन में योगाभ्यास किया।